Nipple discharge

Nipple discharge be fluid from de nipple, with anaa widout squeezing de breast. De discharge fi be milky, clear, green, purulent, bloody, anaa faintly yellow. De consistency fi be thick, thin, sticky, anaa watery.

Nipple discharge fi be normal, such as milk insyd late pregnancy anaa after childbirth, den insyd newborns during de first weeks of life. E sanso fi be normal following squeezing, insyd women during de reproductive years. E be likely abnormal if e dey occur insyd men, dey contain blood, e be from one breast per, anaa e be associated plus a breast lump, swelling, redness anaa overlying skin changes. Reasons for abnormal discharge dey include an intraductal papilloma, duct ectasia, blocked milk duct, infected breast (mastitis anaa breast abscess), breast cancer, certain medications, den conditions wey dey raise prolactin.

Milky discharge insyd a non-pregnant, non-breast feeding women be evaluated differently to oda abnormal nipple discharge. Often, de cause fi be determined based on symptoms den examination. Dem fi do blood tests to rule out low thyroid anaa high prolactin. Oda tests fi include mammography, breast ultrasound, breast biopsy, anaa skin biopsy.

Treatment dey depend on de underlying cause. Duct ectasia fi be treated plus surgical removal of de ducts wey be involved. Infectious causes fi require antibiotics anaa incision den drainage. Nipple discharge be de third most common breast complaint by women, after breast pain den a breast lump. About 3% of breast cancer cases be associated plus discharge.

 References 

Category:Breast diseases
Category:Symptoms den signs
Category:Breast milk
Category:Translated from MDWiki